"2019 шықәса рзы лымкаала иарбоуп: ҳҟазаратә коллективқәа реимадара, иара убас атеатртә гастрольқәа, есышықәса Аԥсны имҩаԥысуа абаҟақәа рыхьчаразы аконференциа, иара убас асахьаҭыхыҩцәа реидгыла 80 шықәса ахыҵра иазкны инарҭбаауа аԥсуа сахьаҭыхыҩцәа рцәыргақәҵа Урыстәыла амҩаԥгара. Ари аиқәшаҳаҭра ашықәс анҵәамҭазы ҳнапы аҵаҳаҩҩуеит, усҟан иаҳа инарҭбааны иаҳзаарышьҭуеит аинформациагьы. Аиқәшаҳаҭра иабзоураны иалыршахоит адунеи акультуратә ԥсҭазаараҿы иҟоу аҿыцрақәа рбара ", - ҳәа азгәалҭеит Арсалиа.
Арсалиаԥҳа еиҭалҳәеит Санкт-Петербург напы зҵаҩыз аиқәшаҳаҭра иазԥхьагәанаҭо атәы
© Sputnik / Томас ТхайцукАԥсны акультуреи аҭоурых-культуратә ҭынха ахьчареи рминистр Ельвира Арсалиаԥҳа
© Sputnik / Томас Тхайцук
Аԥсны акультуреи аҭоурых-культуратә ҭынха ахьчареи рминистр Ельвира Арсалиаԥҳа арадио Sputnik Аԥсны аефир аҿы еиҭалҳәеит Санкт-Петербургтәи жәларбжьаратәи акультуратә форум аҳәаақәа ирҭагӡаны Аԥсныи Урыстәылеи акультура аминистрцәа рнапы зҵарҩыз аиқәышаҳаҭра иазԥхьагәанаҭо атәы.